Prinsgemalen besøger udstillingen Normandiets malere på KUNSTEN torsdag den 24. oktober kl. 14.00. Her vil han opleve en perlerække af værker fra kunsthistoriens største malere som Monet, Renoir, Boudin og mange flere. Alle har taget udgangspunkt i naturen i Normandiet. Det er ikke første gang, at Prinsgemalen besøger KUNSTEN. I april 2013 gæstede han kunstmuseet i forbindelse med udstillingerne om Michael Kvium og Dansk Graffiti 1984-2013. Normandiets malere bliver vist frem til den 10. november 2013 på KUNSTEN Museum of Modern Art Aalborg.

Referat:
KUNSTEN byder igen i år velkommen til H.K.H. Prinsgemalen, der kommer til Aalborg for at opleve Frankrigs ældre malerkunst.